DTAC ลบต่อ 3% โบรกแนะ “SWITCH” ไป ADVANC-INTUCH หลังเสี่ยงลูกค้าย้ายค่าย-ผลงานปี 64-65 ลด
DTAC ลบต่อ 3% โบรกแนะ "SWITCH" ไป ADVANC-INTUCH หลังเสี่ยงลูกค้าย้ายค่าย-ผลงานปี 64-65 ลด
17 ธ.ค. 2563

ผู้สื่อข่าวรายงานว่า ราคาหุ้น บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC ณ เวลา 10.02 น. อยู่ที่ระดับ 36 บาท ลบ 1.25 บาท หรือ 3.36% สูงสุดที่ระดับ 36.50 บาท ต่ำสุดที่ระดับ 35.75 บาท ด้วยมูลค่าการซื้อขาย 165.36 ล้านบาท

ด้านบริษัทหลักทรัพย์ แลนด์ แอนด์ เฮ้าส์ ระบุในบทวิเคราะห์ แนะนำ “SWITCH” ราคาเป้าหมาย 38 บาท/หุ้น โดยมองว่าปัจจุบันมีความเสี่ยงที่ลูกค้าจะมีโอกาสย้ายค่ายเพิ่ม ขณะราคาปัจจุบันใกล้เต็มมูลค่าปี 64 ที่ 38 บาท แล้ว จึงแนะนำให้เปลี่ยนมาซื้อลงทุนใน ADVANC  (ราคาเป้าหมาย 210 บาท) หรือ INTUCH (ราคาเป้าหมาย 70 บาท) แทน
นอกจากนี้ ผลประกอบการของ DTAC มีแนวโน้มลดลงต่อเนื่องในปี 64 และ 65 ทั้งจากการลงทุนโครงข่ายคลื่น 700 MHz, 2.6 GHz และค่าตัดจำหน่ายเพิ่มขึ้นจากคลื่นดังกล่าว รวมถึงรายจ่ายในการลงทุนโครงข่าย 5G อย่างจริงจังในปี 65